Diari Oficial de la Generalitat Valenciana


Sumari del DOGV 8461, del 10-01-2019 (2018/11017)

Informació pública de l'aprovació de l'informe ambiental i territorial estratègic de la modificació puntual de l'ordenació estructural número 83 del Pla general.
-----------------------------------------------------------------------------------------------------------------------------------------------------------------

### Dades del document

Número de DOGV
:   8461

Data del DOGV
:   10-01-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/11569


Data del document
:   12-12-2018

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual de l'ordenació estructural número 83 del Pla general. [2018/11486]  
La Junta de Govern de la Ciutat de Gandia ?com a òrgan ambiental i territorial municipal, en virtut del Decret 2016-4019- en sessió ordinària celebrada el 10 de desembre de 2018, vista la proposta formulada pel coordinador general d'Urbanisme i Habitatge i president de la comissió tècnica de suport a aquest òrgan de 4 de desembre, resol emetre Informe ambiental i territorial estratègic favorable en el procediment d'avaluació ambiental i territorial estratègica simplificada de la modificació puntual número 83 del Pla general de Gandia, de conformitat amb els criteris de l'Annex VII de la LOTUP, per no tenir efectes significatius sobre el medi ambient, amb el fi de continuar la tramitació de l'expedient conforme a la normativa urbanística.  
  
La 83a. MOE PG consisteix a redistribuir la xarxa primària de la zona Roís de Corella, per a ampliar el sòl esportiu i disminuir la zona destinada a aparcament.  
El document inicial estratègic (DIE) planteja 2 alternatives i opta per la número 1, que consisteix en l'ampliació de la zona esportiva i la disminució de la Xarxa viària local.  
S'efectua consulta a la Direcció General de Turisme, a l'Àrea d'esports municipal, al Departament de trànsit i mobilitat, i a la Junta de Districte de Roís de Corella, amb el resultat següent:  
- El cap de Servei d'Infraestructures Turístiques informa que la modificació plantejada no s'oposa a les directrius particulars de l'espai turístic La Safor ni s'observa que es deriven efectes significatius sobre el medi ambient.  
Així mateix, es traslladen els documents a l'Ajuntament de Benirredrà i la Comunitat de propietaris Los Sauces, per ser part interessada en aquest expedient. Ambdós han formulat al·legacions, les quals, tot i que estem en la fase de consulta per a avaluar els efectes sobre el medi ambient de la modificació plantejada, i no s'ha iniciat la tramitació urbanística de l'expedient i per tant la informació al públic en general als efectes de presentar al·legacions i suggeriments al projecte, han estat informades pel cap de Servei d'Actuacions Municipals.  
  
Finalitzat el període de consulta a les administracions afectades, l'òrgan ambiental i territorial municipal resol  
Primer. Concloure que la proposta de modificació detallada número 83 del Pla general, que consisteix en una redistribució de la xarxa primària de la zona Roís de Corella, que suposa una ampliació del sòl esportiu i una disminució de la zona destinada a aparcament, no té efectes significatius sobre el medi ambient d'acord amb els criteris establerts en l'Annex VII de la LOTUP.  
Segon. Proposar a l'òrgan ambiental i territorial municipal que emeta informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la 83a. MOE PG i designar com a alternativa més idònia mediambientalment l'alternativa 1 del document inicial estratègic.  
  
  
Tercer. Incloure aquest informe en la documentació de la modificació del planejament urbanístic als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística del referit instrument.  
Quart. Traslladar aquest informe als al·legants i a l'òrgan substantiu.  
Cinqué. Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establerts en l'article 51.7 de la LOTUP. I en la pàgina web municipal de conformitat amb el Decret 2016-4019.  
Sisé. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si s'estima, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
Seté. Aquesta resolució d'informe ambiental i territorial estratègic perdrà la seua vigència i cessarà en la producció del efectes que li són propis si, una vegada publicat en el Diari Oficial de la Generalitat Valenciana no s'aprovara aquesta modificació en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
   
Gandia, 12 de desembre de 2018.- El titular accidental de l'òrgan de suport a la Junta de Govern de la Ciutat de Gandia (D 3174, de 28.05.2018): Francisco Rius Mestre.